Η μελέτη της σχέσης των ηθικοσυναισθηματικών μεταβλητών με μορφές εκφοβισμού και κυβερνοεκφοβισμού σε μαθητές/τριες Α΄/θμιας και Β΄/θμιας
Creators: name: Γρατσωνίδης, Αστέριος Χρήστου
Publisher: name: Aristotle University of Thessaloniki
Year: 2017
Subjects: εκφοβισμός
κυβερνοεκφοβισμός
συναισθηματική νοημοσύνη
ηθική αποδέσμευση
bullying
cyberbullying
emotional intelligence
moral disangegement

description: Ο σχολικός εκφοβισμός και ο κυβερνοεκφοβισμός είναι ένα αναπτυσσόμενο παγκόσμιο φαινόμενο που απαιτεί επείγουσα προσοχή. Τα αίτια της συμπεριφοράς του εκφοβισμού είναι προφανώς πολυπαραγοντικά, ωστόσο γνωστοί προβλεπτικοί παράγοντες του εκφοβισμού, είναι η Συναισθηματική Νοημοσύνη (Σ.Ν.) και η Ηθική Αποδέσμευση (Η.Α.). Πρωταρχικός σκοπός της έρευνας αυτής ήταν να εξετάσει τη σχέση μεταξύ της αυτο-αναφερόμενης Σ.Ν. και της Η.Α. (ηθικοσυναισθηματικές μεταβλητές) με τις αυτο-αναφερόμενες μορφές του Εκφοβισμού, της Θυματοποίησης, του Κυβερνοεκφοβισμού και της Κυβερνοθυματοποίησης. Το δείγμα της έρευνας αποτέλεσαν 699 μαθητές και μαθήτριες της Στ΄ τάξης Δημοτικού, της Α΄, Β΄ τάξης και Γ΄ Γυμνασίου. Η συλλογή των δεδομένων έγινε με τη χρήση ερωτηματολογίων που μοιράστηκαν σε σχολεία του Ν. Θεσσαλονίκης, του Ν. Πιερίας και του Ν. Πέλλας. Για τη διεξαγωγή της έρευνας χρησιμοποιήθηκαν τα ερωτηματολόγια: European Cyberbullying Intervention Project Questionnaire (ECIPQ; Brighi et al., 2012), Emotion Intelligence Scale (Schutte et al., 1998) και Questionnaire for the Αssessment of Moral Disengagement (Bandura et al., 1996). H χρησιμοποίηση πολυπαραγοντικών εργαλείων επέτρεψε τη μελέτη της επίδρασης των επιμέρους υπο-παραγόντων της Σ.Ν. και της Η.Α. στις μορφές του Εκφοβισμού. Η Σ.Ν. προβλέπει στατιστικά σημαντικά και αρνητικά όλες τις μορφές του Εκφοβισμού, με τον Χειρισμό των Συναισθημάτων να αποτελεί τον κυριότερο προγνωστικό δείκτη στην πρόβλεψη όλων των μορφών του Εκφοβισμού και την Αξιολόγηση /Έκφραση των Συναισθημάτων να συνεισφέρει επίσης στην πρόβλεψη του Κυβερνοεκφοβισμού και της Κυβερνοθυματοποίησης. Η Η.Α. προβλέπει στατιστικά σημαντικά και θετικά όλες τις μορφές του Εκφοβισμού, με την Ηθική Δικαιολόγηση να αποτελεί τον κυριότερο προγνωστικό δείκτη του Εκφοβισμού και τη Στρέβλωση των Συνεπειών να προβλέπει στατιστικά σημαντικά τον Εκφοβισμό, και να αποτελεί τον κυριότερο προγνωστικό δείκτη της Θυματοποίησης, του Κυβερνοεκφοβισμού, και της Κυβερνοθυματοποίησης. Αυτά τα κρίσιμα χαρακτηριστικά της Σ.Ν. και της Η.Α. πρέπει να λαμβάνονται υπόψη στο σχεδιασμό μελλοντικών παρεμβατικών προγραμμάτων για την αντιμετώπιση του φαινομένου του Εκφοβισμού.
description: Bullying and cyberbullying is a growing global phenomenon that requires urgent attention. The causes of bullying behavior are probably multifactorial, but well known predictors of bullying, is Emotional Intelligence (E.I.) and Moral Disangegment (M.D.). The primary purpose of this research is to examine the relationship between self-reported E.I. and M.D. with self-reported forms of Bullying, Victimization, Cyberbullying and Cybervictimization. The sample consisted of 699 students of the 6th elementary graders, and 1st, 2nd and 3rd year junior-high-school graders. Data collection was done using questionnaires distributed to Thessaloniki’s, Pieria’s and Pella’s district. To conduct the survey the following questionnaires were used: European Cyberbullying Intervention Project Questionnaire (ECIPQ; Brighi et al., 2012), Emotion Intelligence Scale (Schutte et al., 1998) and Questionnaire for the Αssessment of Moral Disengagement (Bandura et al., 1996). Using multifactorial tools allowed us to study the relationship of individual E.I.’s and M.D.’s sub-factors with the different forms of Bullying. Ε.Ι. predicts statistically significant and negative all forms of Bullying; Handling Emotions is the main predictor in predicting all forms of Bullying and Evaluation/Expression of Emotions also contribute to the prediction of Cyberbullying and Cybervictimisation. M.D. predicts statistically significant and positive all forms of Bullying; Moral Justification is the main predictor of Bullying and Distortion of Consequences predicts Bullying, and is the main predictor of Victimization, Cyberbullying, and Cybervictimisation. These critical features of E.I and M.D. must be taken into account in the design of future intervention programs to address the phenomenon of Bullying.